SET ปิดลบเกือบ7จุด วิตกสหรัฐฯจ่อขึ้นภาษีนำเข้าจีน 2แสนล้านดอลฯ จับตาประชุมเฟดปลายเดือนนี้
SET ปิดลบเกือบ7จุด วิตกสหรัฐฯจ่อขึ้นภาษีนำเข้าจีน 2แสนล้านดอลฯ จับตาประชุมเฟดปลายเดือนนี้ โดยดัชนีปิดตลาดวันนี้ ที่ระดับ 1,714.41 จุด ลบ 6.80 จุด หรือ 0.40% มูลค่าการซื้อขาย 4.45 หมื่นล้านบาท
4 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,714.41 จุด ลบ 6.80 จุด หรือ 0.40% มูลค่าการซื้อขาย 4.45 หมื่นล้านบาท
10 หุ้นกดดัชนีวันนี้

ด้านนายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยในวันนี้อ่อนตัวลง สืบเนื่องจากปัจจัยภายนอกหลายด้าน โดยส่วนใหญ่มาจากประเด็นสงครามทางการค้าระหว่างสหรัฐฯและจีน โดยเฉพาะประเด็นที่สหรัฐฯเตรียมเรียกเก็บภาษีนำเข้าจากจีนเพิ่มขึ้นอีก 2 แสนล้านดอลลาร์ ส่งผลให้นักลงทุนเกิดความกังวลจากประเด็นดังกล่าว และเกิดแรงเทขายหุ้นในวันนี้
ทั้งนี้ แนะนำให้รอดูสถานการณ์ในการประชุมธนาคารกลางสหรัฐฯ หรือ เฟด วันที่ 25-26 ก.ย.นี้ คาดว่าจะมีการปรับขึ้นอัตราดอกเบี้ยนโยบายอีก 0.25%
สำหรับแนวโน้มตลาดวันพรุ่งนี้ (5 ก.ย.) คาดว่าตลาดจะเคลี่อนไหวในกรอบแคบ โดยวางแนวรับที่ 1,710 จุด แนวต้านที่ 1,720 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,148.33 ล้านบาท ปิดที่ 52.25 บาท ลดลง 0.50 บาท
CPALL มูลค่าการซื้อขาย 2,042.15 ล้านบาท ปิดที่ 67.00 บาท ลดลง 0.75 บาท
PTTGC มูลค่าการซื้อขาย 1,788.26 ล้านบาท ปิดที่ 80.25 บาท ลดลง 1.50 บาท
EA มูลค่าการซื้อขาย 1,726.63 ล้านบาท ปิดที่ 40.25 บาท เพิ่มขึ้น 1.75 บาท
AOT มูลค่าการซื้อขาย 1,654.23 ล้านบาท ปิดที่ 65.50 บาท ลดลง 1.00 บาท
ตลาดหุ้นต่างประเทศ
